Intraday – บล.อาร์เอชบี
SET Index (Close 1,656.61 Chg 15.71) Val. 20,403 ประเด็ …
6 ธ.ค. 2561

SET Index (Close 1,656.61 Chg 15.71) Val. 20,403
ประเด็นสำคัญ
– ตลาดหุ้นในเอเซียเช้านี้ปรับตัวลดลง กังวลความสัมพันธ์ระหว่างจีนและสหรัฐฯ หลังมีข่าวกระทรวงยุติธรรมสหรัฐฯ ร้องขอให้ตำรวจแคนาดาช่วยควบคุมตัวผู้บริหารของหัวเว่ย นางเหม็ง ว่านโจว ประธานเจ้าหน้าที่ฝ่ายการเงินและบุตรสาวผู้ก่อตั้งหัวเว่ย จากประเด็นที่หัวเว่ยอาจลักลอบขายสินค้าให้กับอิหร่าน ซึ่งสหรัฐฯ อยู่ในระหว่างการแซงชั่นอิหร่านด้วย การควบคุมตัวผู้บริหารหัวเว่ยในครั้งนี้ นำไปสู่สถานการณ์ตึงเครียดทางการค้าระหว่างสหรัฐฯ และจีนอีกครั้ง แม้ว่าในวันพุธกระทรวงพาณิชย์จีนได้ออกแถลงการณ์ว่า ตัวแทนทางการค้าจีนจะเร่งหารือทางการค้ากับสหรัฐฯ ให้ทันกำหนดเส้นตายภายใน 90 วัน นอกจากนี้ยังมีรายงานจากหลาย ๆ สื่อตรงกันว่า ยูนิเปคบริษัทค้าน้ำมันจีนในเครือชิโนเปคจะกลับมานำเข้าน้ำมันดิบจากสหรัฐฯ ในต้นปีหน้า
การวิเคราะห์ทางเทคนิค
SET Index ปรับตัวลงตั้งแต่เปิดตลาด สั้น ๆ มีแนวรับอยู่แถว ๆ 1,650-1,630 จุด แนะนำ ซื้อเมื่ออ่อนตัว หวังผลดีดกลับได้ หุ้นที่แนะนำ CKP, HANA
S50Z18 (Close 1,103.30 Chg -16.90 Chg -1.51%)
การวิเคราะห์ทางเทคนิค
สั้น ๆ ไม่ต่ำกว่าแนวรับแถว ๆ 1,098-1,090 จุด คาดว่าจะดีดกลับขึ้นไป แถว ๆ 1,108-1,112 จุด
กลยุทธ์การลงทุน
แนะนำ trading ในกรอบระหว่าง 1,090-1,112 จุด รับรู้กำไร
 